《代句龙君辅上潼州令》
宋代·陈渊

卓鲁当时事，风流莫与班。最成三载后，名在两川间。

桑梓深聆三，弦歌幸毖顽。牛刀淹试可，骥足暂投闲。

偃室何当造，膺门早许扳。丹墀初受命，墨绶遽言还。

何子方游学，终童未出关。梁园今万里，蜀道自千山。

籍眼终多白，莱衣念戏斑。归期春服就，潼水会承颜。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。